Kørte på knallert ind i holdende bil

En 25-årig mand fra Brovst ligger livsfarligt kvæstet efter en soloulykke på knallert. Han kørte torsdag aften på knallert ad Egevej i Brovst - og direkte ind i en parkeret bil. Nordjyllands Politi i Løgstør har meget sparsomme oplysninger om ulykken. - Der er øjensynligt ingen der har været vidne til, at den unge mand kørte på den parkerede bil, siger vagthavende hos Løgstør Politi. Bilen stod i øvrigt lovligt parkeret. Ifølge politiet tyder meget på, at den 26-årige har kørt temmeligt stærkt på sin knallert. Politiet vil gerne have oplysninger fra eventuelle vidner. Det kan ske på tlf. 96661448.